**ELŐTERJESZTÉS**

**Körmend város Önkormányzata Képviselő-testülete 2013. november 7-i ülésére**

**Tárgy**: talajterhelési díjrendelet módosítása

Tisztelt Képviselő-testület!

A Képviselő-testület korábban döntött arról, hogy mentesülhetnek a talajterhelési díjfizetési kötelezettség alól azok, akik a közcsatornára ez év végéig rákötnek.

A lehetőségről az érintetteket közvetlenül, levélben megkerestük. Jelen pillanatig 15 fő kérelme érkezett be a rákötéshez kapcsolódóan.

A Képviselő-testület elé tárt rendelet-tervezet ezen éven túlmenően is megteremti a lehetőségét annak, hogy ha valaki ráköt a csatornára, mentesülhessen a talajterhelési díj megfizetésének kötelezettsége alól. A mentesülés az abban az évben történő vízfogyasztás után fizetendő talajterhelési díjra vonatkozik, amely évben a rákötés megvalósul. Hogy mindez ösztönzőleg is hasson, a mentesülés mértéke eltérő annál, aki június 30-ig, és aki július 1-december 31. között köt rá a csatornára.

Kérem a tisztelt Képviselő-testületet, hogy amennyiben e lehetőséget továbbra is fenn kívánja tartani, úgy döntsön a rendeleti javaslat felől.

Körmend, 2013. október 24.

**Bebes István**

**polgármester**